Roja verên a Rayraşîyayîşê Dergî yo ke her serre hetê têgêrayîşanê ciwanan TCŞ û TekoJIN ra bi hewayêkê tradîsyonkî semedê azadîye Rayberê Şarê Kurdî Abdullah Ocalanî yeno kerdene, çalakwanî resayî Leverkusenî.
Rayraşîyîşo Dergo ke vizêr bajarê Kolnî yê Almanya de dest pêkerd û do heta Aachenî bêro domnayene de derheqê tecrîd û hêrişanê îşxalî de vilawekî ameyî vilakerdene. Tirkanê faşsîtan provokasyonî vetî. Ciwananê kurdan ê ke vera nê hêrişan xo pawit raştê kontrolkerdişê nasnameyî yê polîsanê almanî ameyî. Ciwanê ke hendê 25 kîlometre rayra şîyî merkezê Leverkusenî de pê coşî ameyî vervazîkerdene.
